Si Li Wenliang (Tsino 李文亮; 12 Oktobre 1986 – 7 Febrero 2020) sarong Tsinong optalmologo sa Wuhan Central Hospital na nagpatanid kan pagbungkaras kan COVID-19 kan ika- 30 nin Disyembre 2019 sa WeChat sa saiyang pag'iriba, na huli kaini nagin siyang sarong whistleblower kan ngapit an saiyang mga patanid naheras sa publiko. Kan 3 Enero 2020, an pulis kan Wuhan pinaapod siya asin sinudya' sa "pagpalakop daa nin mga kaputikan sa lantad nin internet". Si Li nagbalik sa trabaho, asin ta siya naolaktan kan nasabing virus gikan sa sarong pasyenteng may siring na helang, na dangan kaidto siya nagadan kan 7 Febrero 2020.